હું 34 વર્ષની શારીરિક મર્યાદા ધરાવતી મહિલા છું. કોઇ પણ યુવતીની જેમ જ મેં પણ મધુર દાંપત્યજીવન માણવાના અને નિરાંતની જિંદગી જીવવાનાં સપનાં સેવ્યાં હતાં પણ દરેક વ્યક્તિના દરેક શમણાં ક્યાં કદી સાચા પડતા હોય છે! મારી ખુશી કદાચ ઇશ્વરને મંજૂર નહીં હોય. લગ્ન કર્યાના એક જ વર્ષમાં મારા પતિની અસલિયત સામે આવી અને તેની કનડગત દિવસે ને દિવસે વધવા લાગી. છેવટે આ પરિસ્થિતિ મારા માટે અસહ્ય બની ગઇ. પરિણામે મેં તેનાથી છૂટા થવાનું નક્કી કર્યું. છૂટાછેડા લઇને હું ખંભાત મારા મમ્મી-પપ્પા, ભાઇ-બહેન સાથે રહેવા લાગી.